CELEX: 32011L0037
Language: hr
Date: 2011-03-30 00:00:00
Title: Direktiva Komisije 2011/37/EU od 30. ožujka 2011. o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima  Tekst značajan za EGP

13/Sv. 043
            
            
               HR
            
            
               Službeni list Europske unije
            
            
               264
            
         32011L0037
   
               L 085/3
            
            
               SLUŽBENI LIST EUROPSKE UNIJE
            
            
               30.03.2011.
            
         
      DIREKTIVA KOMISIJE 2011/37/EU
   od 30. ožujka 2011.
   o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 4. stavak 2. točku (b),
   budući da:
   
               (1)
            
            
               Direktiva 2000/53/EZ zabranjuje korištenje olova, žive, kadmija ili šesterovalentnog kroma u materijalima i sastavnim dijelovima vozila stavljenih na tržište nakon 1. srpnja 2003., osim u slučajevima navedenima u Prilogu II. toj Direktivi i u uvjetima koji su tamo određeni. U skladu s člankom 4. stavkom 2. točkom (b) Direktive 2000/53/EZ, Prilog II. toj Direktivi Komisija treba redovito prilagođavati znanstvenom i tehničkom napretku.
            
         
               (2)
            
            
               Prilog II. Direktivi 2000/53/EZ navodi popis materijala i sastavnih dijelova vozila izuzetih od zabrane utvrđene u članku 4. stavku 2. točki (a). Vozila stavljena na tržište prije datuma isteka određenog izuzeća mogu sadržavati olovo, živu, kadmij ili šesterovalentni krom u materijalima i sastavnim dijelovima navedenima u Prilogu II. Direktivi 2000/53/EZ.
            
         
               (3)
            
            
               Određeni materijali i sastavni dijelovi koji sadrže olovo, živu, kadmij ili šesterovalentni krom trebaju i dalje biti izuzeti iz zabrane određene člankom 4. stavkom 2. točkom (a) Direktive 2000/53/EZ, budući da je uporaba takvih tvari u tim određenim materijalima i sastavnim dijelovima još uvijek tehnički ili znanstveno neizbježna. Stoga je primjereno produljiti datum isteka tih izuzeća dok uporaba zabranjenih tvari ne prestane biti neizbježna.
            
         
               (4)
            
            
               Korištenje olova u termoelektričnim automobilskim materijalima u primjenama u svrhu smanjenja emisija CO2 uporabom ispušne topline trenutačno je tehnički i znanstveno neizbježno. Te materijale treba stoga privremeno izuzeti iz zabrane utvrđene u članku 4. stavku 2. točki (a) Direktive 2000/53/EZ.
            
         
               (5)
            
            
               Određeni materijali i sastavni dijelovi koji sadrže olovo, živu, kadmij ili šesterovalentni krom trebaju i dalje biti izuzeti iz zabrane utvrđene u članku 4. stavku 2. točki (a) Direktive 2000/53/EZ bez datuma isteka, budući da je korištenje takvih tvari u određenim materijalima i sastavnim dijelovima navedenima u Prilogu II. toj Direktivi još uvijek tehnički ili znanstveno neizbježno.
            
         
               (6)
            
            
               Prilog II. Direktivi 2000/53/EZ propisuje da su zamjenski dijelovi stavljeni na tržište nakon 1. srpnja 2003. koje se koristi za vozila stavljena na tržište prije 1. srpnja 2003. izuzeti iz odredbi članka 4. stavka 2. točke (a) te Direktive. Izuzeće omogućuje popravak vozila stavljenih na tržište prije stupanja na snagu zabrane utvrđene u tom članku zamjenskim dijelovima koji ispunjavaju iste uvjete kvalitete i sigurnosti kao dijelovi kojima su bila prvobitno opremljena.
            
         
               (7)
            
            
               Zamjenski dijelovi za vozila stavljena na tržište nakon 1. srpnja 2003. ali prije datuma isteka određenog izuzeća iz Priloga II. Direktivi 2000/53/EZ nisu obuhvaćeni tim izuzećem. Zbog toga zamjenski dijelovi za ta vozila ne smiju sadržavati teške metale, čak i ako ih se koristi za zamjenu dijelova koji su izvorno sadržavali teške metale.
            
         
               (8)
            
            
               U određenim slučajevima tehnički je nemoguće popraviti vozila zamjenskim dijelovima osim originalnim jer bi to zahtijevalo promjene dimenzijskih i funkcionalnih svojstava cjelokupnog sustava vozila. Takve zamjenske dijelove nije moguće ugraditi u sustave vozila koji su prvobitno proizvedeni s dijelovima koji sadrže teške metale i ta vozila nije moguće popraviti te će ih možda trebati prijevremeno odložiti kao otpad. Prilog II. Direktivi 2000/53/EZ treba stoga izmijeniti kako bi se omogućio popravak takvih vozila.
            
         
               (9)
            
            
               Direktivu 2000/53/EZ treba stoga na odgovarajući način izmijeniti.
            
         
               (10)
            
            
               Mjere propisane ovom Direktivom u skladu s mišljenjem Odbora osnovanog prema članku 18. stavku 1. Direktive 2006/12/EZ Europskog parlamenta i Vijeća od 5. travnja 2006. o otpadu (2),
            
         DONIJELA JE OVU DIREKTIVU:
   Članak 1.
   Prilog II. Direktivi 2000/53/EZ zamjenjuje se tekstom utvrđenim u Prilogu ovoj Direktivi.
   Članak 2.
   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2011.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama
   
      Sastavljeno u Bruxellesu 30. ožujka 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 269, 21.10.2000., str. 34.
   
      (2)  SL L 114, 27.4.2006., str. 9.
   PRILOG
   
      
         „PRILOG II.
         
            Materijali i sastavni dijelovi izuzeti od članka 4. stavka 2. točke (a)
         
         
                     Materijali i sastavni dijelovi
                  
                  
                     Područje primjene i datum isteka izuzeća
                  
                  
                     Označivanje i identifikacija u skladu s člankom 4. stavkom 2. točkom (b) podtočkom iv.
                  
               
                     
                        Olovo kao element u legurama
                     
                  
               
                     
                                 1.a
                              
                              
                                 Čelik za strojnu namjenu i galvanizirani čelik koji sadrži do 0,35 % masenog udjela olova
                              
                           
                  
                      
                  
                  
                      
                  
               
                     
                                 1.b
                              
                              
                                 Trajno galvanizirane čelične ploče koje sadrže do 0,35 % masenog udjela olova
                              
                           
                  
                     Vozila tipa homologiranog prije 1. siječnja 2016. i zamjenski dijelovi za ta vozila
                  
                  
                      
                  
               
                     
                                 2.a
                              
                              
                                 Aluminij za strojnu namjenu sa sadržajem olova do 2 % masenog udjela
                              
                           
                  
                     Kao zamjenski dijelovi za vozila stavljena na tržište prije 1. srpnja 2005.
                  
                  
                      
                  
               
                     
                                 2.b
                              
                              
                                 Aluminij sa sadržajem olova do 1,5 % masenog udjela
                              
                           
                  
                     Kao zamjenski dijelovi za vozila stavljena na tržište prije 1. srpnja 2008.
                  
                  
                      
                  
               
                     
                                 2.c
                              
                              
                                 Aluminij sa sadržajem olova do 0,4 % masenog udjela
                              
                           
                  
                     
                         (2)
                     
                  
                  
                      
                  
               
                     
                                 3.
                              
                              
                                 Legure bakra koje sadrže do 4 % masenog udjela olova
                              
                           
                  
                     
                         (2)
                     
                  
                  
                      
                  
               
                     
                                 4.a
                              
                              
                                 Obloge i kućišta ležajeva
                              
                           
                  
                     Kao zamjenski dijelovi za vozila stavljena na tržište prije 1. srpnja 2008.
                  
                  
                      
                  
               
                     
                                 4.b
                              
                              
                                 Obloge i kućišta ležajeva u motorima, sustavima prijenosa i klimatizacijskim kompresorima
                              
                           
                  
                     1. srpnja 2011. i zamjenski dijelovi za vozila stavljena na tržište prije 1. srpnja 2011.
                  
                  
                      
                  
               
                     
                        Olovo i spojevi olova u sastavnim dijelovima
                     
                  
               
                     
                                 5.
                              
                              
                                 Akumulatori
                              
                           
                  
                     
                         (2)
                     
                  
                  
                     X
                  
               
                     
                                 6.
                              
                              
                                 Amortizeri
                              
                           
                  
                     Vozila tipa homologiranog prije 1. siječnja 2016. i zamjenski dijelovi za ta vozila
                  
                  
                     X
                  
               
                     
                                 7.a
                              
                              
                                 Vulkanizacijska sredstva i stabilizatori elastomera u cijevima kočionih sustava, cijevima za gorivo, cijevima za prozračivanje, elastomernim/metalnim dijelovima podvozja i nosača motora
                              
                           
                  
                     Kao zamjenski dijelovi za vozila stavljena na tržište prije 1. srpnja 2005.
                  
                  
                      
                  
               
                     
                                 7.b
                              
                              
                                 Vulkanizacijska sredstva i stabilizatori elastomera u cijevima kočionih sustava, cijevima za gorivo, cijevima za prozračivanje, elastomernim/metalnim dijelovima podvozja i nosača motora koji sadrže do 0,5 % masenog udjela olova
                              
                           
                  
                     Kao zamjenski dijelovi za vozila stavljena na tržište prije 1. srpnja 2006.
                  
                  
                      
                  
               
                     
                                 7.c
                              
                              
                                 Vezivna sredstva za elastomere u pogonskom sustavu vozila koja sadrže do 0,5 % masenog udjela olova
                              
                           
                  
                     Kao zamjenski dijelovi za vozila stavljena na tržište prije 1. srpnja 2009.
                  
                  
                      
                  
               
                     
                                 8.a
                              
                              
                                 Olovo u lemu kojim se električni i elektronički sastavni dijelovi pričvršćuju na elektroničke tiskane ploče i olovo u završnim premazima priključaka sastavnih dijelova osim elektrolitskih aluminijskih kondenzatora, na iglicama sastavnih dijelova i elektronskim tiskanim pločama
                              
                           
                  
                     Vozila tipa homologiranog prije 1. siječnja 2016. i zamjenski dijelovi za ta vozila
                  
                  
                     X (1)
                     
                  
               
                     
                                 8.b
                              
                              
                                 Olovo u lemu u električnim primjenama osim lemova na elektroničkim tiskanim pločama ili na staklu
                              
                           
                  
                     Vozila tipa homologiranog prije 1. siječnja 2011. i zamjenski dijelovi za ta vozila
                  
                  
                     X (1)
                     
                  
               
                     
                                 8.c
                              
                              
                                 Olovo u završnim premazima priključaka elektrolitskih aluminijskih kondenzatora
                              
                           
                  
                     Vozila tipa homologiranog prije 1. siječnja 2013. i zamjenski dijelovi za ta vozila
                  
                  
                     X (1)
                     
                  
               
                     
                                 8.d
                              
                              
                                 Olovo u lemu na staklu u osjetnicima masenog protoka zraka
                              
                           
                  
                     Vozila tipa homologiranog prije 1. siječnja 2015. i zamjenski dijelovi takvih vozila
                  
                  
                     X (1)
                     
                  
               
                     
                                 8.e
                              
                              
                                 Olovo u lemu otpornom na visoke temperature (npr. legure na bazi olova koje sadrže 85 % ili više masenog udjela olova)
                              
                           
                  
                     
                         (3)
                     
                  
                  
                     X (1)
                     
                  
               
                     
                                 8.f
                              
                              
                                 Olovo koje se koristi u sustavima pin konektora
                              
                           
                  
                     
                         (3)
                     
                  
                  
                     X (1)
                     
                  
               
                     
                                 8.g
                              
                              
                                 Olovo u lemu koji omogućuje održivi električni spoj između poluvodiča i nosača unutar ‚flip chip’ paketa integriranih krugova
                              
                           
                  
                     
                         (3)
                     
                  
                  
                     X (1)
                     
                  
               
                     
                                 8.h
                              
                              
                                 Olovo u lemovima kojima se rashladni elementi spajaju na toplinski ponor u energetskim sklopovima poluvodiča s čipom veličine najmanje 1 cm2 projekcijske površine i nominalne gustoće toka najmanje 1 A/mm2 površine silikonskog čipa
                              
                           
                  
                     
                         (3)
                     
                  
                  
                     X (1)
                     
                  
               
                     
                                 8.i
                              
                              
                                 Olovo u lemovima za električne primjene na staklu osim lemljenja na laminiranom staklu
                              
                           
                  
                     Vozila tipa homologiranog prije 1. siječnja 2013. i zamjenski dijelovi za ta vozila (4)
                     
                  
                  
                     X (1)
                     
                  
               
                     
                                 8.j
                              
                              
                                 Olovo u lemu za lemljenje na laminiranom staklu
                              
                           
                  
                     
                         (3)
                     
                  
                  
                     X (1)
                     
                  
               
                     
                                 9.
                              
                              
                                 Ležišta ventila
                              
                           
                  
                     Kao zamjenski dijelovi za tipove motora razvijenih prije 1. srpnja 2003.
                  
                  
                      
                  
               
                     
                                 10.a
                              
                              
                                 Električni i elektronički sastavni dijelovi koji sadrže olovo u staklu ili keramici, u staklenom ili keramičkom matričnom spoju, u stakleno-keramičkom materijalu, ili u stakleno-keramičkom matričnom spoju.
                                 Ovo izuzeće ne obuhvaća korištenje olova u:
                                 
                                             —
                                          
                                          
                                             staklu u žaruljama i keramičkom kućištu svjećica,
                                          
                                       
                                             —
                                          
                                          
                                             dielektričnim keramičkim materijalima dijelova navedenih pod 10.b, 10.c i 10.d.
                                          
                                       
                           
                  
                      
                  
                  
                     X (5) (za sve sastavne dijelove osim piezo elemenata u motorima)
                  
               
                     
                                 10.b
                              
                              
                                 Olovo u PZT keramičkim materijalima kondenzatora koji su dijelovi integriranih krugova ili odvojenih poluvodiča
                              
                           
                  
                      
                  
                  
                      
                  
               
                     
                                 10.c
                              
                              
                                 Olovo u dielektričnim keramičkim materijalima kondenzatora s nazivnim naponom manjim od 125 V izmjenične ili 250 V istosmjerne struje
                              
                           
                  
                     Vozila tipa homologiranog prije 1. siječnja 2016. i zamjenski dijelovi za ta vozila
                  
                  
                      
                  
               
                     
                                 10.d
                              
                              
                                 Olovo u dielektričnim keramičkim materijalima kondenzatora koji kompenziraju temperaturna odstupanja osjetnika u ultrasoničnim akustičnim sustavima
                              
                           
                  
                     
                         (3)
                     
                  
                  
                      
                  
               
                     
                                 11.
                              
                              
                                 Pirotehnički inicijatori
                              
                           
                  
                     Vozila tipa homologiranog prije 1. srpnja 2006. i zamjenski dijelovi za ta vozila
                  
                  
                      
                  
               
                     
                                 12.
                              
                              
                                 Termoelektrični materijali koji sadrže olovo u automobilskim električnim primjenama koji služe za smanjivanje emisija CO2 uporabom ispušne topline
                              
                           
                  
                     Vozila tipa homologiranog prije 1. siječnja 2019. i zamjenski dijelovi za ta vozila
                  
                  
                     X
                  
               
                     
                        Šesterovalentni krom
                     
                  
               
                     
                                 13.a
                              
                              
                                 Antikorozivni premazi
                              
                           
                  
                     Kao zamjenski dijelovi za vozila stavljena na tržište prije 1. srpnja 2007.
                  
                  
                      
                  
               
                     
                                 13.b
                              
                              
                                 Antikorozivni premazi za komplete vijaka i matica za podvozja
                              
                           
                  
                     Kao zamjenski dijelovi za vozila stavljena na tržište prije 1. srpnja 2008.
                  
                  
                      
                  
               
                     
                                 14.
                              
                              
                                 Kao antikorozivno sredstvo za rashladne uređaje od ugljičnog čelika u apsorpcijskim hladnjacima kamp prikolicama težine do 0,75 % u rashladnim otopinama, osim tamo gdje je moguće korištenje drugih rashladnih tehnologija (tj. dostupni na tržištu za primjenu u vozilima za kampiranje) i nema negativnih učinaka na okoliš, zdravlje i/ili sigurnost potrošača
                              
                           
                  
                      
                  
                  
                     X
                  
               
                     
                        Živa
                     
                  
               
                     
                                 15.a
                              
                              
                                 Žarulje s izbijanjem za prednja svjetla
                              
                           
                  
                     Vozila tipa homologiranog prije 1. srpnja 2012. i zamjenski dijelovi za ta vozila
                  
                  
                     X
                  
               
                     
                                 15.b
                              
                              
                                 Fluorescentne cijevi u zaslonima na instrumentnoj ploči
                              
                           
                  
                     Vozila tipa homologiranog prije 1. srpnja 2012. i zamjenski dijelovi za ta vozila
                  
                  
                     X
                  
               
                     
                        Kadmij
                     
                  
               
                     
                                 16.
                              
                              
                                 Akumulatori za vozila na električni pogon
                              
                           
                  
                     Kao zamjenski dijelovi za vozila stavljena na tržište prije 31. prosinca 2008.
                  
                  
                      
                  
               
            Napomene:
         
         
                     —
                  
                  
                     Dopuštena je najveća vrijednost koncentracije do 0,1 % mase udjela po homogenom materijalu za olovo, šesterovalentni krom i živu te do 0,01 % mase udjela po homogenom materijalu za kadmij,
                  
               
                     —
                  
                  
                     Ponovna uporaba dijelova vozila koja su već bila na tržištu na datum isteka izuzeća dopuštena je bez ograničenja budući da nije obuhvaćena člankom 4. stavkom 2. točkom (a),
                  
               
                     —
                  
                  
                     Zamjenski dijelovi stavljeni na tržište nakon 1. srpnja 2003. koji se koriste za vozila stavljena na tržište prije 1. srpnja 2003. izuzeti su od odredbi članka 4. stavka 2. točke (a) (6)
                     
                  
               
   
   
      (1)  Rastavljanje, ako se, vezano uz točku 10.a, prekorači srednja granična vrijednost od 60 grama po vozilu. Za primjenu ove odredbe ne uzima se u obzir elektronička naprava koju nije ugradio proizvođač na proizvodnoj liniji.
   
      (2)  Ovo će se izuzeće preispitati 2015.
   
      (3)  Ovo će se izuzeće preispitati 2014.
   
      (4)  Ovo će se izuzeće preispitati prije 1. siječnja 2012.
   
      (5)  Rastavljanje, ako se, vezano za točke od 8.a do 8.j, prekorači srednja granična vrijednost od 60 grama po vozilu. Za primjenu ove odredbe ne uzima se u obzir elektronička naprava koju nije ugradio proizvođač na proizvodnoj liniji.
   
      (6)  Ova odredba ne primjenjuje se na protuutege kotača, grafitne četkice za električne motore i kočione obloge.”